Det skriver NORDJYSKE. Gødningskuppet var professionelt arbejde, det vurderer afdelingsleder ved Land og Fritid i Hobro, Peter Buus. Det var natten til lørdag, at tyvene forsøgte at slippe af sted med de store mængder gødning. Mændene stjal først en lastbil hos Rørbæk Teltudlejning, der ligger få hundrede meter fra Land og Fritid. Herefter kørte de til Land og By og læssede lastbilen med gødning til en værdi af 40.000 kroner. De tre mænd blev forstyrret i deres natlige tyverier, og da politiet nåede frem til stedet, fandt de lastbilen pakket med de mange sække gødning. Ejeren af Land og Fritid, Michael Madsen, forsøgte at fange tyvene, men det lykkedes ikke. Politiet kom med en hundepatrulje, men det lykkedes heller ikke dem, at finde de tre mænd.

Referat:
Tre mænd stjal først en lastbil og forsøgte dernæst at stjæle 17.250 kilo gødning hos Land og Fritid i Hobro.